Document ID: 31991D0252

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Μαΐου 1991 που επεκτείνει στην Τσεχοσλοβακία, στη Βουλγαρία και στη Ρουμανία την απόφαση 90/62/ΕΟΚ για την παροχή εγγύησης της Κοινότητας στην Ευρωπαϊκή Τράπεζα Επενδύσεων για ενδεχόμενες ζημίες από δάνεια που χορηγήθηκαν για τη χρηματοδότηση σχεδίων στην Ουγγαρία και στην Πολωνία ( 91/252/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,
την πρόταση της Επιτροπής ( 1 ),
τη γνώμη του Ευρωπαϊκού Κοινοβουλίου ( 2 ),
Εκτιμώντας :
ότι το Ευρωπαϊκό Συμβούλιο, που συνήλθε στις 28 Απριλίου 1990, συμφώνησε ότι η δράση που έχει αναληφθεί στα πλαίσια της ομάδας των 24 πρέπει να επεκταθεί και στις άλλες χώρες της Κεντρικής και Ανατολικής Ευρώπης -
ότι, οι υπουργοί της ομάδας των 24, επιδοκίμασαν, κατά τη συνεδρίαση της 4ης Ιουλίου 1990, το πρόγραμμα δράσης της Επιτροπής, στο οποίο προβλέπεται, μεταξύ άλλων, η χορήγηση δανείων από την Ευρωπαϊκή Τράπεζα Επενδύσεων, η οποία κατωτέρω ονομάζεται "Τράπεζα "-
ότι οι ρυθμίσεις που είχαν θεσπιστεί με την απόφαση 90/62/ΕΟΚ ( 3 ) για τη χρηματοδότηση σχεδίων στην Πολωνία και την Ουγγαρία από την Τράπεζα πρέπει να επεκταθούν και σε σχέδια, ιδίως στον τομέα των έργων υποδομής, τα οποία πρόκειται να πραγματοποιηθούν στην Τσεχοσλοβακία, στη Βουλγαρία και στη Ρουμανία -
ότι το Συμβούλιο κάλεσε την Τράπεζα, η οποία αποδέχθηκε, να χορηγήσει δάνεια για σχέδια στην Τσεχοσλοβακία, στη Βουλγαρία και στη Ρουμανία, παρέχοντας τις εγγυήσεις που προβλέπονται στην παρούσα απόφαση -
ότι ενδείκνυται να τροποποιηθεί αναλόγως η απόφαση 90/62/ΕΟΚ,
ΑΠΟΦΑΣΙΖΕΙ : Άρθρο μόνο Η απόφαση 90/62/ΕΟΚ τροποποιείται ως εξής :
1. Όλες οι αναφορές στην "Ουγγαρία και Πολωνία" αντικαθίστανται από το κείμενο "Ουγγαρία, Πολωνία, Τσεχοσλοβακία, Βουλγαρία και Ρουμανία ".
2 . Όλες οι αναφορές στις "δύο χώρες" αντικαθίστανται από τις λέξεις "πέντε χώρες ". Βρυξέλλες, 14 Μαΐου 1991 .

Labels: 2
15
18